钦定古今图书集成/理学汇编/字学典/第074卷 > 《宋周密云烟过眼录》 > 王介石虎臣所藏
## 钦定古今图书集成/理学汇编/字学典/第074卷 > 《宋周密云烟过眼录》 > 王介石虎臣所藏

唐刘良《𫘪告》及江南周宗卿诏，用“书诏”之印。咸通中，
吴通微书《莽赞告》，书体甚佳，米老《自跋》。

东坡书蔡君谟二小诗，又杭妓周韶诗。初，杭州营妓
周韶能诗，苏子容过杭，述古饮之。韶求脱籍，子容令
即席赋诗，有云：“陇上巢空岁月惊，忍看回首自梳翎。
笼中若放雪衣女，多念阿弥礼世尊。”一时叹佳籍中
诸妓之内有吴楚、龙靓二妓，诗最佳，事在《侯鲭录》。
陶弘景书板帖，见《东观馀论》。

御书十馀卷太祖者，河阳武林关使身故，乞差人充
替。御笔上，用“内合同”印。

太宗乃尹京时，叶打捕榜后有御押及《行移书》，字甚
草草，可见五代之物，苟简用开封府印。

真宗数纸。其后臣僚奏状，既无衔位，亦只押而不书，
名作“匡巨”在，殊不可晓。

徽宗数幅，皆处分中省进呈短奏，亦多不急之事，皆
御笔亲书，照已画旨。

《钦宗》一幅，系亲事官节级徐钊收称“某处某人聚众
疑惑”等事。御批示付程振，令追捕，杖脊配千里。封皮
用御前之宝。